Տղամարդը լոգասենյակում (նկար, Կայբոտ)

«Տղամարդը լոգասենյակում» (, ), ֆրանսիացի նկարիչ Գյուստավ Կայբոտի (, 1848-1894) վրձնին պատկանող կտավ։ Նկարը ստեղծվել է 1884 թվականին։ Պահպանվում և ցուցադրվում է Բոստոնի գեղարվեստի թանգարանում։ Նկարի չափերն են՝ 144,8×114,3 սմ։

Պատմություն 
«Տղամարդը լոգասենյակում» նկարը Գյուստավ Կայբոտը ստեղծել է 1884 թվականին։ 1888 թվականին այն ուղարկվում է բրյուսելյան «Ընկերություն ХХ» (Les XX или Les Vingt) կողմից կազմակերպած ցուցահանդեսին։ Քանի որ նկարում պատկերված է ադամամերկ տղամարդու մարմին, ցուցահանդեսի կազմակերպիչները լուրջ խնդիրների առաջ կանգնեցին դրա ցուցադրության հարցում։ Ուստի այն հանվեց ընդհանուր ցուցադրության դահլիճից և տեղափոխվեց այցելուների համար անհասանելի մի սենյակ։

Գյուստավ Կայբոտի մահից հետո, հաջորդ՝ 1894 թվականին, նկարը որպես սեփականություն անցավ նրա հարազատներին։ Մինչև 1967 թվականը այն մնաց Փարիզում, որպես Շարդո ընտանիքի սեփականություն (Chardeaux, Մարսիալ Կայբոտի՝ Նկարչի եղբոր ժառանգներն էին Շարդոները։ 1967 թվականին նկարը վաճառվեց Բերնար Լորենսոյին (Bernard Lorenceau, Brame & Lorenceauպատկերասրահի համատեր)։ Վերջինս հենց նույն տարում վերավաճառեց կտավը մի անհատական հավաքորդի Շվեյցարիայից։ Ըստ մի շարք աղբյուրների այն գտնվում էր Սամյուել Ժոզեֆովիցի  (Samuel Josefowitz) հավաքածուում, ով ապրում էր Լոզանում։

2011 թվականին «Տղամարդը լոգասենյակում» ստեղծագործությունը գնվեց Բոստոնի գեղարվեստի թանգարանի կողմից 17 միլիոն ամերիկյան դոլարով։ Որպեսզի թանգարանը հավաքի համապատասխան գումարը, ստիպված «Սոթբիս» աճուրդի տանը վաճառքի հանեց թվով ութ նկարներ, որոնց թվում Ռենուարի, Մոնեի, Պոլ Գոգենի, Պիսսարոյի, Սիսլեյի (2), Մոֆրայի և Վասիլի Վերեշչագինի կտավներից։

Նկարագիր 
Նկարում պատկերված է մերկ տղամարդ։ Նա կանգնած է թիկունքով դեպի դիտողը։ Տղամարդը մանրամասնորեն չորացնում է մարմինը սպիտակ սրբիչի օգնությամբ։ Ըստ էության, նա նոր է ավարտել լոգանք ընդունելը, որը երևում է հատակին թաց ոտնահետքերի առկայությամբ։ Տղամարդու հանդերձանքը դրված է փայտյա աթոռին, որը դրված է սպիտակ վարագույրի տակ։ Մյուս սպիտակ սրբիչը (կամ էլ հանդերձանքի մի կտորը) ընկած է հատակին՝ տղամարդու աջ կողմում։ Իսկ բուն վաննան գտնվում է նկարի աջ կողմում՝ սենյակի անկյունում։

Ծանոթագրություններ

Արտաքին հղումներ 
 Man at His Bath, 1884, Gustave Caillebotte, Google Cultural Institute, www.google.com/culturalinstitute

Գյուստավ Կայբոտի նկարներ
1884 նկարներ
Բոստոնի գեղեցիկ արվեստների թանգարանի նկարներ
Մերկ տղամարդկանց պատկերով նկարներ